آمریکادا آغ ائو سؤزچوسو شان اسپایسر، پرزیدنت دونالد ترامپین یارغییا ایلیشن ایکینجی ویزا دوزنلمه‌سی‌نین تامامیله حقوقی اؤلچولره گؤره یازیلدیغینی ساوونمان، ان قیسا زاماندا عالی محکمه‌یه مراجعت ائده‌جکلرینی آچیقلادی.
اسپایسر، آغ ائودکی گونده‌لیک مطبوعات کونفرانسیندا، ایکی فدرال حاکم طرفین‌دن دوردورولان یئنی ویزا دوزنلمه‌سی و ترامپین دینلمه ادعا‌لاری حاقیندا قیمتلندیرمه‌لر ائتدی.
ایجرا اولونماغا دونن اعتباریله باشلاناجاغی آچیق‌لانان و اها‌لی‌سی‌نین اکثریتی مسلمان 6 اؤلکه وطنداش‌لارینا 3 آی عرضینده یئنی ویزا قاداغانی گتیرن ترامپین قرنامه‌سی‌نین اوّل هاویی، آردین‌دان دا مریلنددکی فدرال حاکم‌لر طرفین‌دن دوردورولماسینی تنقید ائدن اسپایسر،
"ایکینجی دوزنلمه، ایلک دوزنلمه‌ده محکمه‌سی‌نین ایشاره ائتدیگی خوصوص‌لارا گؤره یئنی‌دن تشکیل ائدیلمیشدی. بو هالییلا یئنی‌دن مانع تؤردیلمه‌سی آیدین کیمی دئییل." دئدی.
قراری وئرن یارغیچلارین موضوعیا کیفایت درین‌لیک‌لی باخمادیغینی ادعا ائدن اسپایسر،
"پرزیدنت، پوزولموش اولان گؤچمن سیستمیمیزی دییش‌دیرمک اوچون سئچیلدی، خالقیمیزی قوروما مسئولیتی اوچون آنایاسا اوتوریته‌سینی ایستیفاده ائتمه‌یه داوام ائده‌جک." ایفاده‌سینی ایستیفاده ائتدی.
آغ ائو سؤزچوسو، سناتو کشفیات کومیته‌سی‌نین، ترامپین دینلمه ادعالارییلا باغلی "اللرینده هر هانسی بیر دلیل اولمادیغی" ایستیقامتین‌دکی آچیقلاما ایله باغلی اولا‌راق دا، اللرینده بیرباشا کشفیات یوخسا دینلمه موضوعسوندا مئدیانین بو قدر معلومات و قناعته نئجه صاحب اولدوغونو سوروشدو.
ترامپین، سئچکی کامپانیاسی مدتینده دؤورون پرزیدنتی باراک اوباما طرفین‌دن نیویورک‌داکی ترامپ توور دینلتدیریلدیغی ادعاسی‌نین آرخاسیندا دوران اسپایسر، قیسا مدت سونرا دلیل‌لرین توپلوما عکس ائتدیریله‌جگینی ده سؤیله‌دی.
